
ประกาศแนวปฏิบัติ
ที่  นป.  ๙/๒๕๖๘
เรื่อง  การยกเลิกประกาศแนวปฏิบัติ  เรื่อง  แนวปฏิบัติ
ในการเปิดเผยข้อมูลของกองทุนรวมเพื่อความยั่งยืน


โดยที่สำนักงานได้ออกประกาศแนวปฏิบัติเกี่ยวกับการเปิดเผยข้อมูลในการจัดการกองทุนรวม
เพื่อความยั่งยืนที่สอดคล้องกับการมุ่งความยั่งยืน  (sustainability)  ตามหลักสากล  สำหรับใช้เป็นแนวทางให้บริษัทจัดการกองทุนรวมเปิดเผยข้อมูลเกี่ยวกับกองทุนรวมเพื่อความยั่งยืนมาระยะหนึ่งแล้ว  
ทั้งนี้  เพื่อให้บริษัทจัดการกองทุนรวมมีการเปิดเผยข้อมูลเกี่ยวกับการจัดการกองทุนรวมเพื่อความยั่งยืน
ให้สอดคล้องกับมาตรฐานสากลยิ่งขึ้น  สำนักงานจึงยกระดับหลักเกณฑ์การเปิดเผยข้อมูลในเรื่องดังกล่าว
ไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สน.  ๔๒/๒๕๖๘  
เรื่อง  หลักเกณฑ์  เงื่อนไข  และวิธีการจัดการเพิ่มเติม  สำหรับกองทุนรวมเพื่อความยั่งยืน  กองทุนรวมไทยเพื่อความยั่งยืน  และกองทุนรวมไทยเพื่อความยั่งยืนแบบพิเศษ  ลงวันที่  ๓  ธันวาคม  
พ.ศ.  ๒๕๖๘  เพื่อให้บริษัทจัดการกองทุนรวมดำเนินการแล้ว
สำนักงานโดยอาศัยอำนาจตามข้อ  ๓๒  วรรคสอง  ประกอบกับข้อ  ๙  แห่งประกาศคณะกรรมการกำกับตลาดทุน  ที่  ทน.  ๑๑/๒๕๖๔  เรื่อง  หลักเกณฑ์การจัดการกองทุนรวมเพื่อผู้ลงทุนทั่วไป 
กองทุนรวมเพื่อผู้ลงทุนที่มิใช่รายย่อย  กองทุนรวมเพื่อผู้ลงทุนประเภทสถาบัน  และกองทุนส่วนบุคคล  ลงวันที่  ๒๙  มกราคม  พ.ศ.  ๒๕๖๔  จึงออกประกาศไว้  ดังต่อไปนี้







ข้อ	๑	ให้ยกเลิกประกาศแนวปฏิบัติ  ที่  นป.  ๒/๒๕๖๕  เรื่อง  แนวทางปฏิบัติในการเปิดเผยข้อมูลของกองทุนรวมเพื่อความยั่งยืน  ลงวันที่  ๗  มีนาคม  พ.ศ.  ๒๕๖๕
ข้อ	๒	ประกาศนี้ให้ใช้บังคับตั้งแต่วันที่  ๑๖  ธันวาคม  พ.ศ.  ๒๕๖๘  เป็นต้นไป
ประกาศ  ณ  วันที่  ๓  ธันวาคม  พ.ศ.  ๒๕๖๘

